pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-​ผู้ได้รับพระราชทานรางวัลสมเด็จเจ้าฟ้ามหิดลประจำปี 2562 เข้าเยี่ยมคารวะนายกรัฐมนตรี
วันอังคารที่ 28 มกราคม 2563
​ผู้ได้รับพระราชทานรางวัลสมเด็จเจ้าฟ้ามหิดลประจําปี 2562 เข้าเยี่ยมคารวะนายกรัฐมนตรี
​ผู้ได้รับพระราชทานรางวัลสมเด็จเจ้าฟ้ามหิดลประจําปี 2562 เข้าเยี่ยมคารวะนายกรัฐมนตรี
วันนี้ (28 ม.ค. 2563) เวลา 15.00 น. ณ ห้องสีงาช้าง ตึกไทยคู่ฟ้า ทําเนียบรัฐบาล ผู้ได้รับพระราชทานรางวัลสมเด็จเจ้าฟ้ามหิดลประจําปี 2562 พร้อมคู่สมรส เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สรุปสาระสําคัญการหารือดังนี้
นายกรัฐมนตรีแสดงความยินดีกับผู้ได้รับพระราชทานรางวัลสมเด็จเจ้าฟ้ามหิดลประจําปี 2562 จํานวน 2 ราย ได้แก่ (1) สาขาการแพทย์ ได้แก่ ศาสตราจารย์ ดร. ราล์ฟ เอฟ ดับเบิ้ลยู บาร์เทนชลากเกอร์ (Professor Dr. Ralf F.W. Bartenschlager) (2) สาขาการสาธารณสุข ได้แก่ ศาสตราจารย์นายแพทย์ เดวิด เมบี (Professor David Mabey) ซึ่งผลงานของทั้งสองท่านถือเป็นคุณูปการที่สําคัญยิ่งต่อประชากรโลก วงการแพทย์และสาธารณสุขโลก พร้อมเน้นย้ําว่าประเทศไทยให้ความสําคัญกับการดูแลสุขภาพของประชาชน สนับสนุนการวิจัยและพัฒนายารักษาโรค รวมถึงวัคซีน ตลอดจนการเข้าถึงยาและวัคซีนอย่างปลอดภัยตามหลักประกันสุขภาพถ้วนหน้า โดยเป็นนโยบายด้านสาธารณสุขของไทย และสอดคล้องกับเป้าหมายการพัฒนาที่ยั่งยืนของสหประชาชาติ (United Nations Sustainable Development Goals - SDGs) นอกจากนี้ รัฐบาลไทยยังให้ความสําคัญอย่างมากต่อการพัฒนาระบบสุขภาพของคนในชาติ จะเห็นได้จากนโยบายการปฏิรูปด้านสาธารณสุข และการจัดทําแผนยุทธศาสตร์ด้านสาธารณสุขระยะยาว
โอกาสนี้ นายกรัฐมนตรีแสดงความชื่นชม ศาสตราจารย์ ดร. ราล์ฟ เอฟ ดับเบิ้ลยู บาร์เทนชลากเกอร์ จากสหพันธ์สาธารณรัฐเยอรมนี ที่มีผลงานโดดเด่นเกี่ยวกับไวรัสตับอักเสบซี (HCV) ซึ่งได้นําไปสู่การพัฒนายาต้านไวรัสตับอักเสบซีได้อย่างมีประสิทธิภาพและปลอดภัย รวมถึงการพัฒนายาต้านไวรัสตับอักเสบซีรุ่นใหม่ และศาสตราจารย์นายแพทย์เดวิด เมบี จากสหราชอาณาจักร ที่ค้นพบสาเหตุของภาวะตาบอดจากโรคริดสีดวงตา รวมถึงวิธีการรักษาอย่างมีประสิทธิภาพ ซึ่งได้ช่วยยกระดับคุณภาพชีวิตให้กับประชาชนจํานวนหลายล้านคนในทวีปเอเชียและแอฟริกา
ซึ่งทั้งสองท่านแสดงความขอบคุณนายกรัฐมนตรีที่ให้การต้อนรับอย่างอบอุ่น และรู้สึกเป็นเกียรติที่ได้รับรางวัลสมเด็จเจ้าฟ้ามหิดล ซึ่งเป็นรางวัลที่มีความหมายต่อวงการสาธารณสุขและการแพทย์ไทยเป็นอย่างมาก พร้อมชื่นชมนโยบายด้านสาธารณสุขของไทยที่ประชาชนสามารถเข้าถึงการดูแลรักษาพยาบาลได้อย่างทั่วถึง โดยเฉพาะอย่างยิ่งกับนโยบายหลักประกันสุขภาพถ้วนหน้า
ในช่วงท้าย นายกรัฐมนตรีกล่าวว่า ความร่วมมือทวิภาคีระหว่างไทยกับทั้งสองประเทศมีอย่างรอบด้าน โดยเฉพาะในด้านความก้าวหน้าทางวิทยาศาสตร์ การแพทย์ และเทคโนโลยี ที่ทั้งสองประเทศมีศักยภาพและความเชี่ยวชาญ โดยไทยพร้อมความร่วมมือเพื่อประโยชน์โดยรวมของประชาชนในโลก
*******************
รัฐบาลไทย-ข่าวทำเนียบรัฐบาล-สู้โควิด-19 แบบไม่ตีตรา และไม่เลือกปฏิบัติ
วันพุธที่ 6 พฤษภาคม 2563
สู้โควิด-19 แบบไม่ตีตรา และไม่เลือกปฏิบัติ
ไม่ติด ไม่ตาย ไม่ตีตรา
มาร่วมกันเปิดชุมชนปลอดภัย ไม่รังเกียจ ไม่ขับไล่ เพื่อให้คนที่มีความเสี่ยงหรือติดเชื้อ ไม่กังวลที่ที่จะให้ข้อมูลและเข้ารับการรักษา
รัฐบาลไทย-ข่าวทำเนียบรัฐบาล-8 ข้อควรปฏิบัติสำหรับโรงเรียน
วันจันทร์ที่ 8 มิถุนายน 2563
8 ข้อควรปฏิบัติสําหรับโรงเรียน
ในช่วงสถานการณ์โควิด-19
-แจ้งผู้ปกครองเมื่อมีอาการเสี่ยง
-มีจุดคัดกรอง
-ทําความสะอาด
-จัดกิจกรรมตามความเหมาะสม
-ดูแลสถานที่และยานพาหนะ
-ดูแลร้านอาหารและผู้ประกอบการ
-ดูแลห้องน้ํา
-ควบคุมดูแลครู และเจ้าหน้าที่
รัฐบาลไทย-ข่าวทำเนียบรัฐบาล-นายกรัฐมนตรีเตรียมลงพื้นที่จังหวัดสระแก้วเพื่อติดตามความก้าวหน้าในการพัฒนาจังหวัดให้เป็นเขตเศรษฐกิจพิเศษ พร้อมมอบที่ดินทำให้เกษตรกรตามนโยบายของรัฐ
วันศุกร์ที่ 25 สิงหาคม 2560
นายกรัฐมนตรีเตรียมลงพื้นที่จังหวัดสระแก้วเพื่อติดตามความก้าวหน้าในการพัฒนาจังหวัดให้เป็นเขตเศรษฐกิจพิเศษ พร้อมมอบที่ดินทําให้เกษตรกรตามนโยบายของรัฐ
นายกรัฐมนตรีเตรียมลงพื้นที่จังหวัดสระแก้วเพื่อติดตามความก้าวหน้าในการพัฒนาจังหวัดให้เป็นเขตเศรษฐกิจพิเศษ พร้อมมอบที่ดินทําให้เกษตรกรตามนโยบายของรัฐ
พลเอก ประยุทธ์ จันทร์โอชา นายกรัฐมนตรีมีกําหนดการเดินทางไปตรวจราชการจังหวัดสระแก้วในวันที่ 28 สิงหาคม 2560 นี้ เพื่อประชุมติดตามความก้าวหน้าในการพัฒนาจังหวัดสระแก้วให้เป็นเขตพัฒนาเศรษฐกิจพิเศษ ณ โรงแรมอินโดจีน อําเภออรัญประเทศ เช่น การลงทุนของภาคเอกชนและแนวโน้ม ข้อเสนอการบริหารงานศุลกากรเพื่อรองรับเขตพัฒนาเศรษฐกิจพิเศษสระแก้ว รวมถึงการบริหารจัดการแรงงานต่างด้าว และสินค้าละเมิดลิขสิทธิ์
จากนั้น เวลาประมาณ 13.30 น. นายกรัฐมนตรีจะเดินทางไปยังสหกรณ์ปฏิรูปที่ดินอําเภอโคกสูง จํากัด เพื่อมอบสัญญาเช่าที่ดินสําหรับสถาบันเกษตรกรให้แก่ประธานสหกรณ์ จํานวน 4 สหกรณ์ ได้แก่ สหกรณ์ปฏิรูปที่ดินอําเภอโคกสูง สหกรณ์ปฏิรูปที่ดินอําเภออรัญประเทศ สหกรณ์ปฏิรูปที่ดินอําเภอวัฒนานคร และสหกรณ์ปฏิรูปที่ดินอําเภอวังน้ําเย็น พร้อมกันนี้ นายกรัฐมนตรีจะมอบบ้านจําลองและปัจจัยการผลิตให้แก่ผู้แทนสมาชิกสหกรณ์อําเภอโคกสูง จํานวน 7 ราย พร้อมกล่าวพบปะ และมอบนโยบายแนวทางการดําเนินงานให้แก่สมาชิกสหกรณ์ และประชาชนที่มาให้การต้อนรับ
สําหรับการจัดการที่ดินทํากินให้ชุมชนตามนโยบายรัฐบาล ถือเป็นการดําเนินการจัดการแก้ไขปัญหาที่ดินอย่างเป็นรูปธรรม ช่วยลดความเหลื่อมล้ําทางสังคมและเพิ่มโอกาสในการแข่งขันของภาคเกษตร ทั้งนี้ จังหวัดสระแก้วได้ดําเนินการจัดที่ดินทํากินให้ชุมชนตามนโยบายรัฐบาล จํานวน 10 แปลง เนื้อที่ 3,342 ไร่ ครอบคลุมพื้นที่ 4 อําเภอ โดยสหกรณ์ปฏิรูปที่ดินอําเภอโคกสูง เป็นอีกหนึ่งพื้นที่ที่ได้รับการจัดสรรที่ดินทํากินให้ชุมชน ซึ่งคัดเลือกจากประชาชนที่ได้รับผลกระทบจากการก่อสร้างโครงการภาครัฐจากการก่อสร้างที่ว่าการอําเภอโคกสูง และผู้ยากจนไร้ที่ดินทํากิน ให้มีที่อยู่อาศัยและมีที่ทํากิน จํานวนทั้งสิ้น 117 ราย แบ่งออกเป็นที่อยู่อาศัยจํานวน 1 ไร่ และพื้นที่ทําการเกษตรอีก 5 ไร่ นอกจากนี้ ยังมีพื้นที่ให้ประชาชนได้ใช้ประโยชน์รวมกัน เช่น ถนน สระน้ํา พื้นที่ทําเกษตรแปลงใหญ่ เป็นต้น
หลังจากนั้น ในเวลาประมาณ 16.20 น. นายกรัฐมนตรีออกเดินทางกลับกรุงเทพมหานคร
----------------------------------------
รัฐบาลไทย-ข่าวทำเนียบรัฐบาล-ทปษ.รมว.แรงงาน มอบอุปกรณ์ทางการแพทย์โรงพยาบาล 3 แห่ง จังหวัดพิษณุโลก [กระทรวงแรงงาน]
วันพุธที่ 20 พฤษภาคม 2563
ทปษ.รมว.แรงงาน มอบอุปกรณ์ทางการแพทย์โรงพยาบาล 3 แห่ง จังหวัดพิษณุโลก [กระทรวงแรงงาน]
ทปษ.รมว.แรงงาน มอบอุปกรณ์ทางการแพทย์โรงพยาบาล 3 แห่ง จังหวัดพิษณุโลก
เมื่อวันที่ 19 พฤษภาคม 2563 รองศาสตราจารย์ ดร.จักษ์ พันธ์ชูเพชร ที่ปรึกษารัฐมนตรีว่าการกระทรวงแรงงาน เป็นผู้แทน คุณขนิษฐา ลึคค์ จากเยอรมนี มอบอุปกรณ์ทางการแพทย์ให้กับโรงพยาบาล 3 แห่งในจังหวัดพิษณุโลก ได้แก่ 1. โรงพยาบาลมหาวิทยาลัยนเรศวร ชุด PPE จํานวน 100 ชุด Anti Fog Face Shield จํานวน 500 ชิ้น และแอลกอฮอล์เจล จํานวน 20 แกลลอน โดยมี รศ.นพ.ศิริเกษม ศิริลักษณ์ คณบดีคณะแพทยศาสตร์ให้เกียรติมารับมอบ 2. โรงพยาบาลพุทธชินราช ชุด PPE จํานวน 100 ชุด Anti Fog Face Shield จํานวน 500 ชิ้น และแอลกอฮอล์เจล ขนาด 1 ลิตร จํานวน 30 แกลลอน และขนาด 3.8 ลิตร จํานวน 12 แกลลอน โดยมี นพ.สุชาติ พรเจริญพงศ์ ผู้อํานวยการโรงพยาบาลให้เกียรติมารับมอบ และ 3. โรงพยาบาลค่ายสมเด็จพระนเรศวรมหาราช หน้ากาก KN 95 จํานวน 100 ชิ้น Anti Fog Face Shield จํานวน 500 ชิ้น และแอลกอฮอล์เจล จํานวน 20 แกลลอน โดยมี พลตรี นพ. วุฒิไชย อิศระ ผู้อํานวยการโรงพยาบาลให้เกียรติมารับมอบ เพื่อสนับสนุนการปฏิบัติงานให้กับบุคลากรทางการแพทย์ดูแลผู้ป่วยติดเชื้อไวรัสโควิด–19
——————————-
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-สำนักงานปลัดกระทรวงอุตสาหกรรม มอบน้ำตาลทรายเพื่อนำไปเป็นวัตถุดิบประกอบอาหารบริการประชาชนที่มาร่วมถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช
วันจันทร์ที่ 15 พฤษภาคม 2560
สํานักงานปลัดกระทรวงอุตสาหกรรม มอบน้ําตาลทรายเพื่อนําไปเป็นวัตถุดิบประกอบอาหารบริการประชาชนที่มาร่วมถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช
สํานักงานปลัดกระทรวงอุตสาหกรรม มอบน้ําตาลทรายเพื่อนําไปเป็นวัตถุดิบประกอบอาหารบริการประชาชนที่มาร่วมถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช
วันนี้ (11 พฤษภาคม 2560) รัฐบาลโดยสํานักงานปลัดกระทรวงอุตสาหกรรม นําโดยนางสาวนิสากร จึงเจริญธรรม รองปลัดกระทรวงอุตสาหกรรม และนางสาวทัศนียา ลัธธนันท์ ผู้อํานวยการสํานักบริหารกลาง สํานักงานปลัดกระทรวงอุตสาหกรรมนางสาวอุบลวรรณ ทองดง ผู้จัดการฝ่ายรัฐกิจสัมพันธ์ บริษัท มิตรผล จํากัด พร้อมด้วยข้าราชการกระทรวงอุตสาหกรรม ได้มอบน้ําตาลทราย จํานวน 1,000 กิโลกรัม ให้แก่ พลตรีชวการ คมคาย ที่ปรึกษาเเม่ทัพภาคที่ 1 และพันโทนพพร อธินุวัฒน์ เสนาธิการ (กอร.รส.) คุณสภานุ แก้วประเสริฐ ผู้จัดการศูนย์ประสานงานอาสาสมัคร Volunteers For DAD ณ หอประชุมศรีบูรพา มหาวิทยาลัยธรรมศาสตร์ (ท่าพระจันทร์) เพื่อนําไปเป็นวัตถุดิบประกอบอาหารบริการประชาชนที่มาร่วมถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช
รัฐบาลไทย-ข่าวทำเนียบรัฐบาล-นายกฯ สั่งสร้างการรับรู้ดูแลป้องกันภัยฝุ่นละออง พร้อมกำชับแก้ปัญหาคุณภาพอากาศเร่งด่วน
วันจันทร์ที่ 14 มกราคม 2562
นายกฯ สั่งสร้างการรับรู้ดูแลป้องกันภัยฝุ่นละออง พร้อมกําชับแก้ปัญหาคุณภาพอากาศเร่งด่วน
นายกฯ สั่งสร้างการรับรู้ดูแลป้องกันภัยฝุ่นละออง พร้อมกําชับแก้ปัญหาคุณภาพอากาศเร่งด่วน
นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี สั่งการให้หน่วยงานที่เกี่ยวข้องเร่งสร้างความรู้และความเข้าใจแก่ประชาชนเกี่ยวกับการดูแลป้องกันตัวเองจากฝุ่นละออง หลังจากที่พบว่าในระยะนี้ กทม.และปริมณฑลมีปริมาณฝุ่นละอองขนาดเล็กไม่เกิน 2.5 ไมครอน หรือ PM 2.5 ในอากาศอยู่ในระดับเริ่มมีผลกระทบต่อสุขภาพ และกําชับให้แก้ไขปัญหาโดยเร็วที่สุด
สําหรับข้อควรปฎิบัติของประชาชนคือ จะต้องติดตามข่าวสารจากกรมควบคุมมลพิษอย่างใกล้ชิด โดยพื้นที่ที่มีฝุ่นละลองหนาแน่นขอให้ประชาชนอยู่ภายในบ้าน หากจําเป็นต้องออกนอกบ้านควรสวมหน้ากากอนามัยคุณภาพดีที่สามารถป้องกันฝุ่นได้ในระดับสูง ส่วนหน้ากากอนามัยแบบธรรมดาที่มีขายทั่วไปนั้นก็สามารถป้องกันได้ดีระดับหนึ่ง
นอกจากนี้ ควรหมั่นสังเกตอาการทางสุขภาพเบื้องต้น เช่น เมื่อมีอาการไอหรือระคายเคืองตา มากผิดปกติให้รีบไปพบแพทย์ทันที โดยเฉพาะกลุ่มเสี่ยง ทั้งผู้มีโรคประจําตัว เด็กเล็ก ผู้สูงอายุ และผู้ที่สูบบุหรี่เป็นประจํา
ทั้งนี้ นายกรัฐมนตรีได้รับรายงานจากกระทรวงทรัพยากรธรรมชาติและสิ่งแวดล้อมว่า ได้ประสานงานกับ กทม. และ 5 จังหวัดปริมณฑล เพื่อป้องกันและแก้ไขปัญหา PM 2.5 อย่างต่อเนื่อง ล่าสุด กทม. ได้สั่งการให้ทุกเขตกวาดล้างถนนอย่างเข้มข้นทุกวัน จัดอุปกรณ์ฉีดพ่นละอองน้ําเพื่อลดฝุ่น ตรวจวัดควันดํา ควบคุมฝุ่นละอองจากการก่อสร้าง รวมทั้งประสานกับกรมฝนหลวง และการบินเกษตรตั้งหน่วยเคลื่อนที่เร็ว เพื่อทําฝนเทียมในพื้นที่เสี่ยงในวันที่มีสภาพอากาศเอื้ออํานวย
รัฐบาลไทย-ข่าวทำเนียบรัฐบาล-หากบริษัทให้หยุดงานเนื่องจากโรคไวรัสโควิด-19 เป็นเวลา 14 วัน ตามที่รัฐบาลสั่ง ลูกจ้างจะเสียวันลาหรือไม่ ??
วันศุกร์ที่ 24 เมษายน 2563
หากบริษัทให้หยุดงานเนื่องจากโรคไวรัสโควิด-19 เป็นเวลา 14 วัน ตามที่รัฐบาลสั่ง ลูกจ้างจะเสียวันลาหรือไม่ ??
บริษัทให้หยุดงานตามที่รัฐบาลสั่ง ลูกจ้างจะเสียวันลาหรือไม่ ??
Q : หากบริษัทให้หยุดงานเนื่องจากโรคไวรัสโควิด-19 เป็นเวลา 14 วัน ตามที่รัฐบาลสั่ง ลูกจ้างจะเสียวันลาหรือไม่ ??
A : กรณีที่บริษัทหยุดประกอบกิจการเป็นการชั่วคราวเนื่องจากสถานการณ์ไวรัสโควิด-19 ตามคําสั่งของรัฐ ทําให้ลูกจ้างไม่สามารถทํางานได้ ไม่ถือเป็นการลาหยุดงานตามปกติ จึงไม่นับเป็นวันลา
รัฐบาลไทย-ข่าวทำเนียบรัฐบาล-นายกรัฐมนตรีเข้าร่วมการประชุมระหว่างผู้นำอาเซียนกับผู้แทนสมัชชารัฐสภาอาเซียน
วันเสาร์ที่ 29 เมษายน 2560
นายกรัฐมนตรีเข้าร่วมการประชุมระหว่างผู้นําอาเซียนกับผู้แทนสมัชชารัฐสภาอาเซียน
นายกรัฐมนตรีเข้าร่วมการประชุมระหว่างผู้นําอาเซียนกับผู้แทนสมัชชารัฐสภาอาเซียน
วันนี้ (29 เมษายน 2560) เวลาประมาณ 15.30 น. ตามเวลาท้องถิ่น พลเอกประยุทธ์ จันทร์โอชา นายกรัฐมนตรี เข้าร่วมการประชุมระหว่างผู้นําอาเซียนกับผู้แทนสมัชชารัฐสภาอาเซียน(ASEAN Inter-Parliamentary Assembly: AIPA) ณ ห้อง Summit Hall D, PICC กรุงมะนิลา สาธารณรัฐฟิลิปปินส์
พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรีรู้สึกยินดีที่ได้มีโอกาสพบหารือกับผู้แทนสมัชชารัฐสภาอาเซียนในวันนี้ และยินดีที่นายอิสรา สุนทรวัฒน์ ทําหน้าที่เลขาธิการสมัชชารัฐสภาอาเซียน และเชื่อว่าฝ่ายนิติบัญญัติ คือกุญแจสําคัญในการเสริมสร้างประชาคมอาเซียนที่ตั้งอยู่บนพื้นฐานของหลักนิติธรรมและธรรมาภิบาล โดยมีภารกิจสําคัญที่จะช่วยบรรลุเป้าหมายนี้คือ การขจัดกฎหมาย กฎระเบียบที่ล้าหลัง และเร่งรัดการออกกฎหมายใหม่ที่เป็นสากลและอํานวยความสะดวกในการดําเนินชีวิตของประชาชน ลดความเหลื่อมล้ําในสังคม
นายกรัฐมนตรีกล่าวว่า ฝ่ายนิติบัญญัติยังเป็นกลไกสําคัญในการส่งเสริมให้เกิดการบูรณาการในประชาคมอาเซียนอย่างเป็นรูปธรรม ทั้งผ่านการปรับกฎหมายภายในของแต่ละประเทศให้สอดคล้องกับพันธกรณีของอาเซียนตลอดจนการเสริมสร้างความรู้และความเข้าใจเกี่ยวกับกฎหมายและความตกลงในอาเซียน จึงเห็นควรสนับสนุนให้ฝ่ายนิติบัญญัติของประเทศสมาชิกอาเซียนเร่งรัดการออกกฎหมายที่เกี่ยวข้องและมีความร่วมมือระหว่างกันในการแปลและเผยแพร่กฎหมายของตนเป็นภาษากลางของอาเซียนโดยเฉพาะกฎหมายที่เกี่ยวข้องกับการเสริมสร้างประชาคมอาเซียนและการรวมตัวทางเศรษฐกิจ
นอกจากนี้ ในฐานะที่ไทยได้รับความไว้วางใจให้เป็นผู้ประสานงานของอาเซียนในการเสริมสร้างความเชื่อมโยงระหว่างวิสัยทัศน์ประชาคมอาเซียน ค.ศ. 2025 กับวาระการพัฒนาที่ยั่งยืน ค.ศ. 2030 ของสหประชาชาติ ไทยจึงหวังว่าสมัชชารัฐสภาอาเซียนจะมีส่วนร่วมในการส่งเสริมการพัฒนาอย่างยั่งยืนในภูมิภาค โดยร่วมมือกับองค์กรระดับโลกเช่นสหประชาชาติเพื่อเรียนรู้ประสบการณ์และความเป็นเลิศในการที่จะผลักดันการพัฒนาที่ยั่งยืนให้ลงไปสู่ประชาชนฐานราก ในการนี้ ไทยและสหประชาชาติมีแนวคิดที่จะเชิญสมัชชารัฐสภาอาเซียนระดมสมองหาวิธีการที่จะส่งเสริมการบรรลุเป้าหมายของการพัฒนาที่ยั่งยืนในภูมิภาคร่วมกัน นายกรัฐมนตรีหวังว่าสมัชชารัฐสภาอาเซียนจะให้การสนับสนุนเรื่องนี้
รัฐบาลไทย-ข่าวทำเนียบรัฐบาล-สธ.จัดบริการการแพทย์แบบวิถีใหม่ ลดแออัด ป้องกันโรคโควิด-19 [กระทรวงสาธารณสุข]
วันศุกร์ที่ 15 พฤษภาคม 2563
สธ.จัดบริการการแพทย์แบบวิถีใหม่ ลดแออัด ป้องกันโรคโควิด-19 [กระทรวงสาธารณสุข]
สธ.จัดบริการการแพทย์แบบวิถีใหม่ ลดแออัด ป้องกันโรคโควิด-19
กระทรวงสาธารณสุข ปรับบริการทางการแพทย์รูปแบบวิถีใหม่ ใช้เทคโนโลยีดิจิทัลช่วยการสื่อสารระหว่างแพทย์กับผู้ป่วย ส่งยาถึงบ้าน ลดการมาโรงพยาบาล ลดแออัด ป้องกันการแพร่กระจายเชื้อโควิด 19
บ่ายวันนี้ (15 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข แถลงข่าวว่า การแพร่ระบาดของโรคโควิด 19 ทําให้เกิดผลกระทบต่อสังคมอย่างมาก จึงต้องกําหนดมาตรการต่าง เช่น การรักษาระยะห่างในสังคม (Social distancing) การปรับเปลี่ยนพฤติกรรมของประชาชน รวมทั้งปรับเปลี่ยนรูปแบบการให้บริการด้านการแพทย์และสาธารณสุข เพื่อให้เกิดความปลอดภัยแก่ผู้ป่วยและเจ้าหน้าที่ผู้ให้บริการ การเพิ่มระยะห่าง ลดความแออัดที่โรงพยาบาล มีการจัดกลุ่มผู้ป่วยและจัดบริการให้เหมาะสมกับแต่ละกลุ่ม โดยนําระบบเทคโนโลยีมาใช้ รวมทั้งลดความเหลื่อมล้ํา เพิ่มการเข้าถึง และยกระดับคุณภาพบริการ ระบบการจัดการและวิเคราะห์ข้อมูลภาพรวมของประเทศ
ดร.สาธิตกล่าวต่อว่า การให้บริการทางการแพทย์แบบวิถีใหม่ (New Normal of medical Service) มุ่งเน้นการรักษาให้เหมาะสมเฉพาะบุคคล โดยแยกกลุ่มประเภทผู้ป่วยเป็น 3 กลุ่ม คือ กลุ่มที่ดูแลตนเองได้ดี ไม่จําเป็นต้องพบแพทย์ ไม่ต้องมาโรงพยาบาล ใช้การจัดส่งยาให้ต่อเนื่อง กลุ่มที่ต้องการปรึกษาแพทย์ด้วยคําถามหรือปัญหาเล็กน้อยบางอย่างโดยไม่จําเป็นต้องมาโรงพยาบาล ให้บริการ Tele -medicine โดยผ่านระบบการสื่อสาร และกลุ่มสุดท้ายที่มีความจําเป็นต้องมาพบแพทย์โรงพยาบาลจริง รวมทั้งพัฒนา Digital Solution เป็นเครื่องมือให้แพทย์และคนไข้สามารถติดต่อพูดคุยและปรึกษากัน โดยไม่จําเป็นต้องมาโรงพยาบาล และใช้เทคโนโลยีอื่น ๆ มาใช้อํานวยความสะดวกในการบริการด้วย
นายแพทย์สมศักดิ์ อรรฆศิลป์ อธิบดีกรมการแพทย์ กล่าวว่า การระบาดของโรคโควิด 19 ทําให้พลิกวิกฤติเป็นโอกาส เกิดการพัฒนาและปรับระบบบริการทางการแพทย์ใหม่ (New Normal Medical Services) คือ มีระบบการแบ่งกลุ่มและจัดบริการตามความจําเป็นของแต่ละบุคคล ตามระดับความรุนแรง ความซับซ้อน ความเร็วของการดําเนินโรค, การจัดระบบสนับสนุนการดูแลตนเอง อาทิ ข้อมูลสุขภาพส่วนบุคคล ความรอบรู้ด้านสุขภาพ แอปพลิเคชันและสื่อ ระบบติดตามรายบุคคล, ระบบข้อมูลด้านสุขภาพ ฐานข้อมูลผู้ป่วยระหว่างหน่วยบริการ ระบบการส่งต่อผู้ป่วยที่เชื่อมโยงกัน, ระบบบริการที่เข้าถึงง่ายขึ้น สะดวกรวดเร็วขึ้นด้วยระบบ IT ลงทะเบียน/ นัดหมายล่วงหน้าทางออนไลน์ การตรวจทางห้องปฏิบัติการแบบ drive thru การรับยาร้านยาใกล้บ้าน การส่งยาทางไปรษณีย์ การปรึกษาทางไกล, ระบบการบริหารจัดการเตียงร่วมกันระหว่างหน่วยบริการ, ยกระดับความปลอดภัยด้านการป้องกันการติดเชื้อในสถานพยาบาล ทั้งการจัดสถานที่ อุปกรณ์ป้องกัน ระบบบริการ และความรู้บุคลากร
*********************************
15 พฤษภาคม 2563
รัฐบาลไทย-ข่าวทำเนียบรัฐบาล-กรุงไทยมอบ 100,000 กรมธรรม์ให้บุคลากรสังกัดกระทรวงสาธารณสุข [กระทรวงการคลัง]
วันพฤหัสบดีที่ 2 เมษายน 2563
กรุงไทยมอบ 100,000 กรมธรรม์ให้บุคลากรสังกัดกระทรวงสาธารณสุข [กระทรวงการคลัง]
กรุงไทยมอบ 100,000 กรมธรรม์ให้บุคลากรสังกัดกระทรวงสาธารณสุข
นพ.สุขุม กาญจนพิมาย ปลัดกระทรวงสาธารณสุข รับมอบกรมธรรม์ประกันคุ้มครองโรคติดเชื้อโควิด-19 จํานวน 100,000 กรมธรรม์ สําหรับบุคลากรสังกัดกระทรวงสาธารณสุข จาก นายกิตติพัฒน์ เพียรธรรม ผู้ช่วยกรรมการผู้จัดการใหญ่อาวุโส ธนาคารกรุงไทย และ ดร. สมพร สืบถวิลกุล กรรมการผู้จัดการใหญ่ บมจ.ทิพยประกันภัย โดยในกรณีเจ็บป่วยรุนแรงจากโรคติดเชื้อโควิด-19 จะได้รับเงินคุ้มครองจํานวน 5 หมื่นบาท ระยะเวลาคุ้มครองรวม 90 วัน ทั้งนี้เพื่อเป็นกําลังใจให้กับบุคลากร ที่ทําหน้าที่ป้องกันการแพร่ระบาดของโรค และมีความเสี่ยงในการปฏิบัติงาน ณ สํานักงานปลัดกระทรวงสาธารณสุข
ฝ่ายกลยุทธ์การตลาด
โทร.0-2208 4174-7
2 เมษายน 2563
รัฐบาลไทย-ข่าวทำเนียบรัฐบาล-ผู้อำนวยการสถาบันพัฒนาผู้นำอิสลาม นำคณะนักศึกษาหลักสูตร “พัฒนาภาวะความเป็นผู้นำศาสนายุคใหม่” หลักสูตรที่ 1 รุ่นที่ 1 ประจำปี 2560 เข้าเยี่ยมคารวะ รอง นรม.พลเอก ธนะศักดิ์ ปฏิมาประกร
วันศุกร์ที่ 28 เมษายน 2560
ผู้อํานวยการสถาบันพัฒนาผู้นําอิสลาม นําคณะนักศึกษาหลักสูตร “พัฒนาภาวะความเป็นผู้นําศาสนายุคใหม่” หลักสูตรที่ 1 รุ่นที่ 1 ประจําปี 2560 เข้าเยี่ยมคารวะ รอง นรม.พลเอก ธนะศักดิ์ ปฏิมาประกร
ผู้อํานวยการสถาบันพัฒนาผู้นําอิสลาม นําคณะนักศึกษาหลักสูตร “พัฒนาภาวะความเป็นผู้นําศาสนายุคใหม่” หลักสูตรที่ 1 รุ่นที่ 1 ประจําปี 2560 เข้าเยี่ยมคารวะ รอง นรม.พลเอก ธนะศักดิ์ ปฏิมาประกร เพื่อรับมอบเกียรติบัตรในโอกาสสําเร็จการศึกษาหลักสูตรฯ และรับฟังโอวาท
วันนี้ (27 เมษายน 2560) เวลา 14.30 น. ณ ห้องสีฟ้า ตึกสันติไมตรี (หลังนอก) ทําเนียบรัฐบาล อาจารย์คัมภีร์ ดิษฐากรณ์ ผู้อํานวยการสํานักจุฬาราชมนตรี และผู้อํานวยการสถาบันพัฒนาผู้นําศาสนาอิสลามได้นํานักศึกษาหลักสูตร “พัฒนาภาวะความเป็นผู้นําศาสนายุคใหม่” หลักสูตรที่ 1 รุ่นที่ 1 ประจําปี 2560 จํานวน 39 คน เข้าเยี่ยมคารวะ พลเอก ธนะศักดิ์ ปฏิมาประกร รองนายกรัฐมนตรี เพื่อรับฟังโอวาทซึ่งเป็นประโยชน์ในการเพิ่มแนวทางสําหรับเป็นองค์ความรู้ ในการนําไปพัฒนาสังคมและเกิดประโยชน์ในการต่อยอดความคิด ไปสู่การมีส่วนร่วมสําคัญในการพัฒนาชาติบ้านเมืองให้ก้าวไปข้างหน้าอย่างมั่นคงต่อไป
หลังจากที่รองนายกรัฐมนตรีมอบประกาศนียบัตรแก่นักศึกษาฯ จํานวน 39 คน เสร็จแล้ว รองนายกรัฐมนตรีได้กล่าวให้โอวาทสรุปความว่าขอให้คณะนักศึกษาได้มีการนําองค์ความรู้ ด้านการบริหารจัดการองค์กรไปต่อยอดให้เป็นผู้นํายุคใหม่ที่มีความเข้มแข็งและมีประสิทธิภาพ เพื่อร่วมกันขับเคลื่อนองค์กรและชุมชนให้มีศักยภาพสอดคล้องกับคําสั่ง หัวหน้าคณะรักษาความสงบแห่งชาติที่ 49/2559 เรื่องมาตรการอุปถัมภ์และคุ้มครองศาสนาต่าง ๆ ในประเทศไทยและมติคณะรัฐมนตรี เมื่อวันที่ 31 มกราคม 2560 ซึ่งเห็นชอบให้มีมาตรการอุปถัมภ์ และคุ้มครองศาสนาต่าง ๆ ในประเทศไทย พร้อมได้กล่าวขอบคุณสํานักจุฬาราชมนตรีที่ได้สนองตอบมาตรการดังกล่าวตามนโยบายของ คสช. และรัฐบาล จึงได้จัดตั้งสถาบันพัฒนาผู้นําศาสนาอิสลาม พร้อมได้รับการสนับสนุนจากกรมการศาสนา กระทรวงวัฒนธรรม กรมการปกครอง กระทรวงมหาดไทย และสํานักจุฬาราชมนตรี ซึ่งในการดําเนินโครงการ “พัฒนาภาวะความเป็นผู้นําศาสนายุคใหม่” ซึ่งเปิดอบรมไปแล้วระหว่างวันที่ 17-26 เมษายน 2560 สอดคล้องกับนโยบายของรัฐบาลเพื่อให้เป็นผู้นําที่มีความรู้ความเข้าใจ ในสิทธิและหน้าที่ของการอยู่ร่วมกันในสังคมที่มีความหลากหลายทางวัฒนธรรมได้อย่างมีประสิทธิภาพและได้นําพาประเทศชาติ ไปสู่ความก้าวหน้าอย่างมั่นคง มั่งคั่ง และยั่งยืน และน้อมนําพระราชปณิธานพระบาทสมเด็จพระเจ้าอยู่หัว รัชกาลที่ 9 ไปปรับใช้ในชีวิตประจําวัน ตามเจตนารมณ์ของ พลเอกประยุทธ์ จันทร์โอชา นายกรัฐมนตรี และหัวหน้า คสช. อย่างเป็นรูปธรรมต่อไป
จากนั้น รองนายกรัฐมนตรีได้ให้เกียรติถ่ายภาพเป็นที่ระลึกร่วมกับคณะนักศึกษาที่สําเร็จการศึกษาหลักสูตรดังกล่าวด้วยอัธยาศัยอันดี
*****************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-มท.1 สั่งการผู้ว่าฯ เร่งช่วย ปชช. แก้ภัยแล้ง – พร้อมรับมือน้ำท่วม น้ำป่า ใน 40 จังหวัด
วันพุธที่ 17 มิถุนายน 2563
มท.1 สั่งการผู้ว่าฯ เร่งช่วย ปชช. แก้ภัยแล้ง – พร้อมรับมือน้ําท่วม น้ําป่า ใน 40 จังหวัด
มท.1 สั่งการผู้ว่าฯ เร่งช่วย ปชช. แก้ภัยแล้ง – พร้อมรับมือน้ําท่วม น้ําป่า ใน 40 จังหวัด
วันนี้ (17 มิ.ย. 63) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ตามที่ได้เกิดสถานการณ์ภัยแล้งในพื้นที่ 29 จังหวัดทั่วประเทศ ซึ่งขณะนี้ได้คลี่คลายลงไปแล้ว 15 จังหวัด ยังคงมีสถานการณ์อีก 14 จังหวัดกระจายอยู่หลายจังหวัดหลายพื้นที่ และในขณะเดียวกันในพื้นที่ 40 จังหวัด และกรุงเทพมหานคร อาจเกิดสถานการณ์น้ําท่วมฉับพลัน น้ําป่าไหลหลาก เนื่องจากมรสุมตะวันตกเฉียงใต้ที่พัดปกคลุมทะเลอันดามันและประเทศไทยมีกําลังแรงประกอบกับมีหย่อมความกดอากาศต่ําปกคลุมสาธารณรัฐประชาธิปไตยประชาชนลาวและสาธารณรัฐสังคมนิยมเวียดนามตอนบน และจะมีคลื่นลมบริเวณอ่าวไทยและทะเลอันดามันมีคลื่นสูง 1 – 2 เมตร บริเวณที่มีฝนฟ้าคะนองคลื่นสูงประมาณ 2 เมตร ซึ่งคาดว่าจะเกิดฝนตกหนักต่อเนื่องถึงวันที่ 20 มิถุนายน 2563
พลเอก อนุพงษ์ เผ่าจินดา กล่าวว่า พลเอก ประยุทธ์ จันทร์โอชา นายกรัฐมนตรี ได้มอบหมายให้กระทรวงมหาดไทยเร่งช่วยเหลือประชาชนที่ได้รับผลกระทบจากสถานการณ์ดังกล่าว โดยในด้านการแก้ไขปัญหาภัยแล้ง ได้สั่งการไปยังผู้ว่าราชการจังหวัดทุกจังหวัดดําเนินการตามแนวทางแผนเผชิญเหตุภัยแล้งแก้ไขปัญหาพร้อมทั้งบูรณาการหน่วยงานภาครัฐ ภาคเอกชน ภาคประชาสังคม และทุกภาคส่วนในพื้นที่ร่วมกันให้ความช่วยเหลือช่วยเหลือประชาชน สร้างที่รองรับน้ํา รวมถึงระดมสรรพกําลัง อุปกรณ์ เครื่องจักรในการขนถ่ายน้ําเพื่อให้ประชาชนมีน้ําเพื่อการอุปโภคบริโภคที่เพียงพอ และเร่งช่วยเหลือเยียวยาตามระเบียบราชการ
พลเอก อนุพงษ์ เผ่าจินดา กล่าวต่อว่า ในส่วนของสถานการณ์ฝนตกหนัก น้ําท่วมฉับพลัน น้ําป่าไหลหลาก มอบหมายให้กรมป้องกันและบรรเทาสาธารณภัยจัดเจ้าหน้าที่ติดตามสภาพอากาศ ปริมาณฝน ระดับน้ํา พร้อมวิเคราะห์ปัจจัยเสี่ยงและแนวโน้มสถานการณ์ภัยต่อเนื่อง ตลอด 24 ชั่วโมง รวมถึงเตรียมชุดเผชิญสถานการณ์วิกฤต (ERT) รถปฏิบัติการ และเครื่องจักรกลสาธารณภัยให้พร้อมเผชิญเหตุและช่วยเหลือผู้ประสบภัยทันที โดยในพื้นที่เขตเมือง ได้สั่งการไปยังผู้ว่าราชการจังหวัดสั่งการหน่วยงานที่เกี่ยวข้องทั้งฝ่ายปกครอง สํานักงานป้องกันและบรรเทาสาธารณภัยจังหวัด และองค์กรปกครองส่วนท้องถิ่นในพื้นที่เตรียมการลอกท่อระบายน้ํา ที่พร่องน้ํา หากเกิดสถานการณ์ต้องสามารถระบายน้ําได้ทันท่วงที เพื่อไม่ให้ส่งผลกระทบเกิดน้ําท่วมขังบ้านเรือนประชาชนและเส้นทางจราจร นอกจากนี้ ในพื้นที่เขา หากเกิดฝนตกหนักติดต่อกันเป็นเวลานาน ต้องแจ้งเตือน ติดตาม และประเมินสถานการณ์อย่างต่อเนื่อง และให้อพยพคนออกโดยทันทีก่อนที่จะเกิดภัย สําหรับในพื้นที่จังหวัดชายฝั่งทะเล ต้องประกาศสั่งห้ามเรือเล็กออกจากฝั่ง พร้อมประสานกองทัพเรือภาคเร่งให้ความช่วยเหลือเรือประมงที่ออกเดินเรือไปก่อนประกาศ เพื่อความปลอดภัยของประชาชนทุกคน
พลเอก อนุพงษ์ เผ่าจินดา ได้เน้นย้ําให้ผู้ว่าราชการจังหวัด นายอําเภอ และผู้บริหารองค์กรปกครองส่วนท้องถิ่น เร่งให้ความช่วยเหลือประชาชนที่ได้รับผลกระทบทั้งสถานการณ์ภัยแล้งและน้ําท่วมฉับพลันโดยเร่งด่วน ทั้งนี้ หากพี่น้องประชาชน ที่ได้รับความเดือดร้อนจากสถานการณ์ภัย สามารถติดต่อสายด่วนนิรภัย 1784 ตลอด 24 ชั่วโมง
รัฐบาลไทย-ข่าวทำเนียบรัฐบาล-เชิญชมนิทรรศการ “หัตถกรรมแห่งบรรพชนไทย ใต้ร่มพระบารมี”
วันศุกร์ที่ 16 สิงหาคม 2562
เชิญชมนิทรรศการ “หัตถกรรมแห่งบรรพชนไทย ใต้ร่มพระบารมี”
..
ขอเชิญร่วมสืบสานศิลปะและหัตถศิลป์ล้ําค่าของไทย ในนิทรรศการ “หัตถกรรมแห่งบรรพชนไทย ใต้ร่มพระบารมี” เฉลิมพระเกียรติสมเด็จพระบรมราชชนนีพันปีหลวง โดยจัดแสดงผลงานหัตถศิลป์ชั้นสูงหลายแขนงที่หาชมได้ยาก ตั้งแต่สมัยกรุงศรีอยุธยาถึงรัตนโกสินทร์กว่า 500 ชิ้น
เข้าชมฟรี❗️ที่หอศิลป์สมเด็จพระนางเจ้าสิริกิติ์ฯ ถ.ราชดําเนิน กทม.จนถึง 30 ส.ค. 62 (ปิดวันพุธ) เวลา 10.00-19.00 น.